《栽松岘》
宋代·马之纯

钟山山上亦僮僮，吏课何妨使种松。
还似农桑分殿最，亦如榆柳计功庸。
初时出土平如荠，后日横空矫似龙。
每见路傍多合抱，不知手植是谁侬。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。